kardosdrur/scandi-wiki huggingface dataset:
HMS Achilles (1863)

Panserskibet HMS Achilles var en forbedret udgave af Warrior og var både hurtigere end denne og havde panser langs hele vandlinjen. Det ekstra panser blev blandt andet brugt til at beskytte skibets styretøj. Achilles var det første og eneste britiske krigsskib med fire master, og blev bygget i tørdok. Navnet Achilles er hentet fra den græske mytologi, og skibet var det tredje af seks i Royal Navy med dette navn.

Tjeneste 
Achilles kunne ved afleveringen i 1864 prale med at have det største sejlareal (4.100 m2) nogensinde på et krigsskib. Rigningen var imidlertid ikke tilfredsstillende, og allerede i 1865 blev den ene mast fjernet og rigningen reduceret til 2.799 m2. I 1866 blev formasten flyttet forud og i 1877 blev sejlføringen ændret til barkrigning. Dermed nåede Achilles både at blive det britiske skib, der blev omarmeret flest gange, og det skib, der havde flest forskellige sejlføringer.

Fra 1864 til 1868 var Achilles en del af Kanalflåden, og det blev derefter efterset og omarmeret. I årene 1869-74 var det vagtskib ved Portland. Efter en ny omarmering i 1874 var det vagtskib ved Liverpool i 1875-77. Var kortvarigt i Kanalflåden 1877-78 og derefter i Middelhavsflåden 1878-80. Tilbage i Kanalflåden 1880-85. Lå derefter i reserve ved Hamoaze til 1902, hvor det skiftede navn til Hibernia og blev sendt til Malta som depotskib. Navnet blev ændret igen til Egmont i 1904. I 1914 kom det retur til England, og blev depotskib i Chatham under navnet Egremont, og derefter Pembroke, indtil det blev solgt i 1925.

Achilles var et meget stabilt skib, især når det gik under damp alene, og det var en af grundene til den lange tjenestetid.

Litteratur 
 Roger Chesneau and Eugene M. Kolesnik, ed., Conway's All The Worlds Fighting Ships, 1860-1905, (Conway Maritime Press, London, 1979), 
 Oscar Parkes. British Battleships, 4. udgave 1973, 

Slagskibe fra Storbritannien
I'll be around

I'll be Around er Ole Kibsgaards første album, som udkom på CD i 2004.

Spor 

Album fra 2004
Album fra Danmark
Drengen der dagdrømte

Drengen der dagdrømte er Ole Kibsgaards andet album, som udkom på CD i 2008. Pladen indeholder sange, adskilt af korte historier, som fortæller historien om en dreng, som dagdrømmer og derfor oplever en masse i sin fantasi. Sangene bliver sunget af Ole Kibsgaard selv samt Alberte Winding, Kaya Brüel, Kjeld Nørgaard, Michael Bundesen.

Spor 

 "Intro" – 2:31
 "En superhelt" – 4:54
 "Bamsesang historie" – 0:48
 "Bamsesang" – 3:24
 "Min hjerteven historie" – 0:37
 "Min hjerteven" – 3:48
 "Nannas sang historie" – 0:57
 "Nannas sang" – 3:00
 "Der er stille historie" – 0:34
 "Der er stille" – 4:01
 "Ædedolken historie" – 0:41
 "Ædedolken" – 3:01
 "Vi stikker af historie" – 0:51
 "Vi stikker af" – 3:26
 "Et stjerneskud historie" – 0:49
 "Et stjerneskud" – 3:01
 "Bjørneduet historie" – 2:28
 "Bjørneduet" – 2:05
 "Vi er onde" – 3:44
 "Ro på historie" – 1:01
 "Ro på" – 4:33
 "Godnat, lille abe historie" – 1:23
 "Godnat, lille abe" – 2:40
 "Drengen der dagdrømte slutning" – 6:47

Album fra 2008
Album fra Danmark
Weismain

Weismain er en by i Landkreis Lichtenfels regierungsbezirk Oberfranken i den tyske delstat Bayern.

Geografi 
Weismain er en rekreationsby, der ligger i udkanten af Naturpark Fränkische Schweiz-Veldensteiner Forst, og ligger ved floden Weismain.

Inddeling 
I kommunen Weismain ligger ud over byen Weismain disse landsbyer og bebyggelser:
Altendorf, Arnstein, Berghaus, Bernreuth, Buckendorf, Erlach, Fesselsdorf, Frankenberg, Geutenreuth, Giechkröttendorf, Görau, Großziegenfeld, Herbstmühle, Kaspauer, Kleinziegenfeld, Kordigast, Krassach, Krassacher Mühle, Lochhaus, Modschiedel, Mosenberg, Neudorf, Niesten, Oberloch, Schammendorf, Seubersdorf, Siedamsdorf, Wallersberg, Waßmannsmühle, Weiden, Weihersmühle, Wohnsig og Wunkendorf.

Historie 
Weismain bliver nævnt første gang i 800, i en skrivelse fra Kloster Fulda.

Eksterne henvisninger 

Obermainland
Robert Volkmann

Friedrich Robert Volkmann (6. april 1815 i Lommatzsch ved Meißen i Sachsen – 30. oktober 1883 i Budapest) var en tysk komponist.

Volkmann studerede musik fra 1836 i Leipzig hvor Mendelssohns og Schumanns gerning havde stor indflydelse på hans udvikling. Efter nogle års ophold i Prag og Wien slog han sig ned i Budapest, der blev hans fremtidige hjemsted og hvor han i sine senere år virkede som professor ved musikakademiet.

Volkmanns talrige kompositioner er i første række instrumentalværker, hvoraf fremhæves værdifulde orkesterarbejder som symfoni i d-mol, serenade for strygeorkester og ouverturer (således til Richard III), cellokoncert, kammermusik; trioer (den fortræffelige i b-mol) og strygekvartetter samt klavermusik (to- og firhændig): Visegrád, Wanderskizzen, Ungarische Skizzen m.fl.

Som vokalkomponist var Volkmann mindre betydelig; han sluttede sig til den romantiske retning og står navnlig Schumann nær, men hans komponistfysiognomi viser selvstændige træk; ikke mindst ved den virkningsfulde anvendelse af motiver fra slavisk og ungarsk folkemusik.

Kilde 
 Opslag af kontorchef W. Behrend i Salmonsen (Salmonsens Konversationsleksikon, 2. udgave, bd. 25, s. 370)

Eksterne henvisninger 

 
 Side om Volkmann med MIDI-filer – "Tonedigter Volkmann" , med lydprøver. Begge 

Komponister fra Tyskland
Romantikkens komponister
Weismain (flod)

Weismain er en lille biflod til Main i Bayern.

Den har sit udspring i Kleinziegenfelder Tal ( )	i Kleinziegenfeld og løber gennem Weihersmühle, Waßmannsmühle, Schammendorf, Erlach, Weismain, Woffendorf og Altenkunstadt, hvor den munder ud i Main; Weismain er 14,71 km lang.

Bifloder 
 Brunnbach (venstre)
 Schöpfleinsgraben (venstre)
 Mühlbach (højre)
 Krassach (højre)
 Görlitzengraben (venstre)
 Kappellenbach (venstre)

Litteratur 
 Franz X. Bogner: Der Obermain. Ein Luftbildporträt von Bayreuth bis Bamberg. Ellwanger-Verlag, Bayreuth, 2006.

Referencer 

Floder i Bayern
HTC Corporation

HTC Corporation eller HTC tidligere High Tech Computer Corporation er en taiwanesisk mobiltelefonproducent. Den blev grundlagt i 1997 og startede med at designe og konstruere mobiltelefoner for andre selskaber. Siden har de produceret succesfulde mobiltelefoner under eget navn. Tidligere solgte de under navne som Qtek eller SPV og ofte var disse forbundet med større telekommunikationsselskaber såsom Orange. Efterhånden bruger HTC nu deres eget navn til de nye telefoner. 

HTC startede med at producere mobiltelefoner til de mere avancerede og krævende brugere, hvor deres mobiltelefoner brugte Windows Mobile som styresystemet. Da HTC i 2008 skiftede over til hovedsageligt at bruge googles styresystem Android i deres mobiltelefoner, samtidig med at de lancerede deres nuværende grafisk brugerflade HTC Sense, har gjort HTC mobiltelefoner til "allemandseje".
Ligesom mange andre elektronikvirksomheder er HTC også begyndt at producere tablet-computere inden for de seneste år.

Mobiltelefoner 
Af kendte mobiltelefoner fra HTC, kan nævnes:

 HTC Advantage
 HTC ChaCha
 HTC Desire
 HTC Desire HD
 HTC Desire S
 HTC Desire Z
 HTC EVO 3D
 HTC Explore
 HTC Gratia
 HTC Hero
 HTC Incredible
 HTC Incredible S
 HTC Legend
 HTC Magic
 HTC One
 HTC One X
 HTC One X+
 HTC One Mini
 HTC One M8
 HTC One Mini 2
 HTC P4000
 HTC P4300
 HTC P4350
 HTC S710
 HTC S720
 HTC S730
 HTC S740
 HTC Sensation
 HTC Shift
 HTC Smart
 HTC Tattoo
 HTC TyTN
 HTC TyTN II
 HTC Touch
 HTC Touch Dual
 HTC Touch Polaris
 HTC Touch Diamond
 HTC Touch Diamond2
 HTC Touch Pro
 HTC Touch Viva
 HTC Touch 3G
 HTC Touch HD
 HTC Touch HD2
 HTC Touch Max 4G
 HTC Wildfire
 HTC Wildfire S
 Sony Ericsson XPERIA X1 (HTC Kovsky)
 T-Mobile G1 (HTC Dream)
 nexus one (google phone)

Tablets 

Liste over tablets, som HTC har produceret:

 HTC Flyer
 HTC Evo View 4G
Mads Nielsen

Mads Nielsen er navnet på flere personer:
 Mads Nielsen (digter) – dansk apoteker, forfatter og digter
 Mads Nielsen (fodboldspiller) – dansk fodboldspiller
 Mads Nielsen (ishockeyspiller) – dansk ishockeyspiller
 Mads M. Nielsen – dansk skuespiller
 Mads Ø. Nielsen – dansk håndboldspiller
Walter Braunfels

Walter Braunfels (19. december 1882 i Frankfurt am Main – 19. marts 1954 i Köln) var en tysk komponist, musikpædagog og pianist.

Braunfels kompositoriske skaben er omfangsrig og meget mangeartet. Det indeholder talrige operaer, orkesterværker, kormusik såvel som lieder, kammermusik og værker for klaver. Han fik sit gennembrud som komponist i 1920'erne med operaen Die Vögel efter Aristophanes. På den tid hørte han ved siden af Franz Schreker og Richard Strauss til de mest spillede tyske operakomponister. Hans tids berømte dirigenter som Bruno Walter, Wilhelm Furtwängler og Otto Klemperer bragte kans kompositioner til fremførelse.

Braunfels så sig selv som en senromantisk-traditionel komponist følgende efter Hector Berlioz, Richard Wagner, Anton Bruckner og Hans Pfitzner. Hans tonesprog udmærker sig især ved stærkt gennemkromatiserede harmonier drevet hen til grænsen af tonaliteten – såvel som ved en meget bred udtrykspalet der rækker fra ligefrem asketisk sparsommelighed over ironiske og groteske vendinger, tilløb til musikalsk neoklassicisme og hen til ekstatiske udbrud.
Efter anden verdenskrig blev Braunfels stil ikke længere fundet tidssvarende af repræsentanterne for den musikalske avantgarde; først i 1990'erne blev hans værker igen bragt ind i musiklivet i større udstrækning.

Eksterne henvisninger 
 Udførlige biografiske informationer  og 

Operakomponister fra Tyskland
Pianister fra Tyskland
Personer fra Frankfurt am Main
Årets Arne

Årets Arne er en pris, der uddeles årligt af Akademisk Arkitektforening og er opkaldt efter Arne Jacobsen.

Akademisk Arkitektforening skriver på deres hjemmeside:
"Bag den årligt tilbagevendende arkitekturpris – hvis formål er at hædre arkitekter og andre personligheder, som understøtter arkitektonisk nytænkning i København og driver byen fremad til nye succeser – står Akademisk Arkitektforenings lokalledelse i København."

Noter 

Hædersbevisninger fra Danmark
Arkitekturpriser fra Danmark
Anders Ojgaard

Anders Ojgaard (født september 1970 i Hørsholm) er en dansk arkitekt, medieudgiver og entreprenør.

Baggrund 
Anders Ojgaard er søn af ingeniør Kurt Ojgaard og lærerinde Mette Vibeke Michaelsen.

Han er uddannet arkitekt fra Kunstakademiets Arkitektskole og cand.comm. fra Roskilde Universitet.

Karriere 
Ojgaard var i en periode selvstænding konsulent og redaktør for bytidsskriftet Hovedstaden, udgivet af Forskønnelsen, før han i 2004 startede den virksomhed, der året efter påbegyndte udgivelsen af Magasinet KBH.

Magasinet om kultur, arkitektur og bydesign i København udkom på tryk 2005-10 og vandt adskillige priser, inden det blev til en rent digital udgivelse i 2011. 

Ojgaard overlod herefter det meste af den daglige ledelse til redaktør Noe Habermann og startede bureauet Manifesta der udviklede teknologi- og kommunikationsløsninger for virksomheder som Realdania og Mærsk.  

I 2014 forlod Anders Ojgaard Manifesta for sammen med britiske Mary Tungay at starte internet-virksomheden waremakers.com. I 2019 blev waremakers.com opkøbt.  

I firmaet UBLA arbejder Ojgaard med mellemrum som arkitekt — i den kapacitet vandt han blandt andet i 2015 Københavns Kommunes idékonkurrence for Papirøen. Han har også deltaget i forskellige advisory boards, f.eks. for udviklingen af Nordhavn, og holdt foredrag om kognitiv kommunikation på Københavns Universitet. 

I 2019 startede Anders Ojgaard virksomheden Civitize der udvikler en tech-applikation til bydesign og indhentning af brugerdata til 'sentiment analysis' i forbindelse med arkitektur og byudvikling. 

Anders Ojgaard var i 2008, og igen i 2011, nomineret til prisen Årets Arne (opkaldt efter Arne Jacobsen).

Som debattør 
Som debattør har Anders Ojgaard markeret sig med holdninger til byudviklingen af København, blandt andet med kritik af byggeriet Blox på Københavns Havn, af bilisme i bykernen og af rigide masterplaner i nyudviklede bydele. Han er fortaler for brug af teknologi til design og drift af byer og udbredt begrønning af byrum.

Eksterne henvisninger 

 

´

Erhvervsfolk fra Danmark
Designere fra Danmark
Personer fra Hørsholm
Billy Graham

William Franklin Graham jr. (født 7. november 1918, død 21. februar 2018), bedre kendt som Billy Graham, var en amerikansk baptistisk præst, vækkelsesprædikant og forfatter. Han var en af de vigtigste skikkelser i den evangelikale kristne bevægelse. Han havde været rådgiver for flere amerikanske præsidenter, har modtaget ordenen Order of the British Empire og stod som nummer syv på Gallups amerikanske liste over det 20. århundredes mest beundrede mennesker.

Alle amerikanske præsidenter fra Harry S. Truman til Barack Obama har mødt Graham. Præsident Obama besøgte ham i april 2010 og beskrev mødet som en stærk oplevelse. Tidligt i 1970'erne havde Graham tæt kontakt med den republikanske kvæker Richard Nixon. Den forbindelse endte med, at Graham følte sig udnyttet og dybt såret over løgnene fra en mand, Graham havde anset som moralsk højtstående. Graham distancerede sig derefter længe fra politik og koncentrerede sig i stedet om forkyndelse. Men i 2012 har Graham, der det meste af livet har stået registreret som demokrat, knyttet nær kontakt til den republikanske præsidentkandidat Mitt Romney.

Billy Graham besøgte Danmark i 1954 og 1965.

Henvisninger 

Præster fra USA
Faglitterære forfattere fra USA
Kristne forfattere
Personer tildelt Order of the British Empire
Personer fra North Carolina
Modtagere af Presidential Medal of Freedom
Zaranoff

Zaranoff er et vodka-mærke, som mest bliver solgt af ALDI i Tyskland, Belgien og Danmark. Det produceres af virksomheden Rückforth GMBH (Rola GmbH & Co. KG Weinbrennerei u. Likörfabrik) i Rottenburg an der Laaber.

I Tyskland er Zaranoff en af de mest solgte vodkaer.

Referencer

Eksterne henvisninger 

Spirituosa
Arubas flag

Arubas flag blev officielt flag 18. marts 1976. Hovedfarven i flaget er lyseblå og symboliserer himmelen og havet omkring Aruba. Flaget har to parallelle gule striber i nedre halvdel og en firetakket rød stjerne med hvid kant, som symboliserer øen.

Eksterne henvisninger 
 How Aruba's Flag Was Chosen  

Flag fra Nordamerika
Flag fra Sydamerika
Flag
Nationale flag
Sergio Busquets

Sergio Busquets Burgos (født 16. juli 1988 i Sabadell, Spanien) er en spansk fodboldspiller, der spiller som defensiv midtbanespiller hos Major League Soccer-klubben Inter Miami i USA's egen fodboldliga.

Busquets har (pr. 30. juni 2013) spillet 63 kampe for Spaniens landshold, som han debuterede for 1. april 2009 i et opgør mod Tyrkiet. Han blev efterfølgende udtaget til VM i 2010 i Sydafrika, hvor spanierne tog titlen.

Klubkarriere 
Sergio Busquets debuterede for Barcelona´s førstehold i sæsonen 2008-09 mod Racing Santander på Camp Nou hvor kampen endte 1-1. Han var med til at vinde den historiske The Treble i samme sæson, hvor FC Barcelona var det første spanske hold nogensinde til at vinde den hjemlige liga, pokalturneringen og Champions League. Sæsonen efter blev FC Barcelona sendt ud i semifinalen af italienske Inter på samlet resultat af 3-2. I sæsonen 2010-11 vandt Barcelona den spanske La Liga foran ærkerivalerne Real Madrid.

Titler 

 2008-09 Liga BBVA
 2008-09 Copa del Rey
 2008-09 Champions League
 2009-10 Spanish Supercup
 2009-10 FIFA Club World Cup
 2009-10 European Super Cup
 2009-10 Liga BBVA
 2010 FIFA World Cup
 2010-11 Spanish Supercup
 2010-11 Champions League
 2011 FIFA Club World Cup
 2012-12 Liga BBVA
 2012 FIFA Euro Cup
 2012-13 Liga BBVA
 2012-13 Spanish Supercup
 2014-15 Liga BBVA
 2014-15 Copa del Rey
 2014-15 UEFA Champions League
 2015 FIFA Club World Cup
 2015-16 Liga BBVA
 2015-16 Copa del Rey
 2015-16 Spanish Supercup
 2017-18 Liga BBVA
 2017-18 Copa del Rey
 2018-19 Liga BBVA
 2020-21 Copa del Rey
 2023 Leagues Cup

Eksterne henvisninger 

 FCBarcelona.cat spillerinfo
 ESPN spillerinfo Sergio Busquets
 

Fodboldspillere fra FC Barcelona
Fodboldspillere fra Spanien
Verdensmestre i fodbold
Fodboldspillere fra FC Barcelona B
Deltagere ved verdensmesterskabet i fodbold 2010
Deltagere ved det europæiske mesterskab i fodbold 2012
Deltagere ved verdensmesterskabet i fodbold 2014
Deltagere ved det europæiske mesterskab i fodbold 2016
Deltagere ved verdensmesterskabet i fodbold 2018
Deltagere ved verdensmesterskabet i fodbold 2022
Belizes flag

Belizes flag blev indført 21. september 1981, da Belize fik sin uafhængighed af Storbritannien. Flaget er en videreførelse af Britisk Honduras' flag (som Belize tidligere var kendt som). De to røde striber på toppen og bunden er forskellen mellem de to flag. I midten af flaget er Belizes nationalvåben placeret.

Flag fra Nordamerika
Flag
Nationale flag
Mulholland Drive

Mulholland Drive har flere betydninger:

 Mulholland Drive (Los Angeles) – en vej i Los Angeles.
 Mulholland Drive (film) – en film fra 2001.
Lisa Lackey

Elizabeth Lackey (født 2. marts 1971), ofte krediteret som Lisa Lackey, er en australsk skuespiller. Hun spiller i øjeblikket rollen som Janice Parkman i NBCs tv-serie Heroes. Hendes tidligere roller inkluderer bl.a. en hovedrolle i tv-serien Just Cause og en brolle i den sidste sæson i NYPD Blue.

I 1992 medvirkede Lackey i Home and Away, i rollen som Roxanne Miller, sammen med Simon Baker. Hun blev her krediteret som Elizabeth Lackey. Lackey medvirkede i 2001 i David Lynchs film Mulholland Drive, hvor hun spillede rollen som Carol, en sangerinde der aflægger prøve med Adam Kesher til rollen der i sidste ende gives til Camilla Rhodes.

For nylig har Lackey spillet rollen som englen Verchiel i ABC Familys miniserie Fallen.

Ekstern henvisning 
 

Skuespillere fra Australien
Andreas Evald Meinert Tang

Andreas Evald Meinert Tang (26. maj 1803 – 12. august 1868) var en dansk godsejer og  politiker og medlem af den grundlovgivende rigsforsamling. Etatsråd 1856.

Evald blev født 26. maj 1803 på Nørre Vosborg som søn af kammerråd og godsejer Niels Kjær Tang (1767-1814) og Marie Cathrine Meinert (1776-1855). Død 12. aug. 1868 på Nørre Vosborg. 
Gift 22. dec. 1837 i København med Maria Elisa (Molly Elise) Fenger (1807-1885), datter af sæbefabrikant Johannes Fenger (1767-1829) og Christine Lorenze Meinert (1779-1834).

Evald Tangs oldefar var fæstebonde, hans farfar var købmand i Ringkøbing, hvor han tjente penge nok til at købe Nørre Vosborg og andre ejendomme. Efter at have gået i Ribe Latinskole lærte Evald Tang landvæsen i Holsten og overtog 1825 den fædrene gård. I 1840 blev han landvæsenskommissær, var 1842-46 amtsrådsmedlem og suppleant i Viborg Stænderforsamling. 1848-49 var han medlem af den grundlovgivende rigsforsamling, 1849-66 af Landstinget og 1864-66 også af Rigsrådets Landsting.

Eksterne kilder og henvisninger 
 Dansk Biografisk Leksikon
 A. E. M. Tangs slægt

Politikere fra Bondevennerne
Amtsrådsmedlemmer
Landstingsmedlemmer i 1840'erne
Landstingsmedlemmer i 1850'erne
Landstingsmedlemmer i 1860'erne
Godsejere fra Danmark
Medlemmer af Rigsrådets Landsting
Medlemmer af Den Grundlovgivende Rigsforsamling
Stænderdeputerede fra Nørrejylland
Personer i Dansk Biografisk Leksikon
Zacharias

Zacharias eller Zakarias er et drengenavn, der kommer af det hebraiske זְכַרְיָה (Zachariah) og betyder "Gud har husket." Navnet var almindeligt i Det Gamle Testamente. Ifølge Danmarks statistik var der i Danmark 273 med navnet Zacharias og 233 med navnet Zakarias pr 1. januar 2015.

Den 15. marts kaldes Zacharias dag.
I Tyrkiet finds en flod og en provins som hedder Sakarya.

Personer 
 Zakarias, jødisk profet og forfatter til Zakarias' Bog i Det Gamle Testamente; optræder også i Koranen.
 Zakarias, jødisk præst ved templet i Jerusalem, far til Jesu fætter Johannes Døber
 Pave Zacharias, pave år 741-752 
 Zakarias Nielsen, dansk forfatter
 Zacharias Heinesen, færøsk kunstmaler
 Zacharias Allewelt, dansk-norsk søofficer

Henvisninger 

Drengenavne
SuG

SuG er et japansk visual kei/oshare kei-band, dannet i 2006, der med deres originale koncept "Heavy Positive Rock" (tung positiv rock) og  forsanger Takeru har gjort sig særligt bemærket i visual kei verdenen.

Biografi 

SuG blev dannet i oktober 2006 af Takeru, Yuji, Shouta og Masato, og ca. en måned senere tiltrådte Mitsuru som trommeslager. I februar 2007 besluttede Shouta sig for at forlade bandet og blev erstattet med deres nuværende bassist Chiyu.
I august udgav de deres første single "Scheat" og allerede lidt over en måned efter udgav de deres anden single "Alterna".

Medlemmer 

 Takeru – vokal
 Chiyu – bas
 Masato – guitar
 Yuji – guitar
 Shinpei – trommer

Tidligere medlemmer

 Shouta – bas (2006 – 2007)
 Mitsuru – trommer (2006-2009)

Diskografi

Albums 
 I Scream Party (19. december 2007)
 N0iz Star (14. maj 2008)
 Pünkit$ch (3. september 2008)
 Tokyo Muzical Hotel (9. marts 2010)
 Thrill Ride Pirates (9. marts 2011)
 Lollipop Kingdom (25. april 2012)

Singler 
 "Scheat" (1. august 2007)
 "Yumegiwa Downer" (2. september 2007)
 "Alterna." (5. september 2007)
 "Tricolour Color" (3. december 2008)
 "39GalaxyZ" (15. april 2009)
 "Life♥2Die" (14. oktober 2009)
 "P!NK masquerade." (18. november 2009)
 "gr8 story" (27. januar 2010)
 "Koakuma Sparkling" (30. juni 2010) 
 "R.P.G.: Rockin' Playing Game" (1. september 2010)
 "Crazy Bunny Coaster" (12. januar 2011)
 "Mad$hip" (5. februar 2011)
 "☆Gimigimi☆" (15. juni 2011) 
 "Toy Soldier" (26. oktober 2011)
 "Fukanzen Beautyfool Days" (1. februar 2012) 
 "swee†oxic" (19. september 2012)

Musikgrupper fra Japan
Musikgrupper fra 2006
Shu-bi-dua 2

Shu-bi-dua 2 er navnet på Shu-bi-duas andet album, som udkom på LP i 1975 og senere blev genudgivet på CD i 1990. Albummet blev på ny genudgivet i remasteret version på CD, LP og som download i 2010 under navnet "Deluxe udgave".

Albummet havde i 1998 solgt over 115.000 eksemplarer.

Spor 

Spor 16 og 17 er bonusnumre, som kun findes på de remastered cd- og downloadudgaver fra 2010, og spor 17 er tidligere udgivet på opsamlingsalbummet Shu-bi-læum. Spor 18 findes kun hos enkelte downloadforretninger.

Alle titler og sporlængder er taget fra 2010-downloadudgaverne.

Originalsange 

 Originalen til "Intro" er "To David, Charlie and Ian" (Lyle-Galagher / Shu-bi-dua).
 Originalen til "Jeg har købt en guitar" er "Good luck charm" (Schroeder-Gold / Shu-bi-dua).
 Originalen til "Et ævle om dagen" er "Change of the guard" (Fagen-Becker / Shu-bi-dua).
 Originalen til "Sagnet om regnormen Kurt og Arken i Parken" er en fri fortolkning af "Surfin' USA" (Wilson / Shu-bi-dua), "I Get Around" (Wilson-Love / Shu-bi-dua) og "Sweet Little Sixteen" (Chuck Berry). De originale albums angiver kun Wilson-brødrene som ophavsmænd til melodien, mens nodebogen "Shu-bi-dua – Melodierne, teksterne, historien" også henviser til Chuck Berry.
 Originalen til "Min baby bor i højhus" er "One way out" (Williamson / Shu-bi-dua).
 Originalen til "Jeg er fluen" er "Jeg er havren" (Agerby / ½ Aakjær-½ Christensen).
 Originalen til "Livets pølse" er "The ballad of John and Yoko" (Lennon-McCartney / Shu-bi-dua).
 Originalen til "En rocksangers farvel" er "A world without love" (Lennon-McCartney / Shu-bi-dua). Skrevet af Paul McCartney til Peter & Gordon som havde et stort hit med den.
 Originalen til "Ingen artikler om pladen i Go" er "No Particular Place to Go" (Berry / Shu-bi-dua). Nummeret blev af Shu-bi-dua også kaldt "Hail! Hail!"

Hvis intet andet er angivet er tekst og musik af Shu-bi-dua.

Referencer

Eksterne henvisninger 
 Bundesen og Hardinger fortæller om 2'eren.
 

Shu-bi-dua 02
Shu-bi-dua 02
Shu-bi-dua 3

Shu-bi-dua 3 er navnet på Shu-bi-duas tredje album, som udkom på LP i 1976 og senere blev genudgivet på CD i 1990. Albummet blev på ny genudgivet i remasteret version på CD, LP og som download i 2010 under navnet "Deluxe udgave".

Albummet havde i 1998 solgt over 193.000 eksemplarer.

Spor 

Spor 14 er et bonusnummer, som kun findes på de remastered cd- og downloadudgaver fra 2010, og spor 15 findes kun hos enkelte downloadforretninger.

Alle titler og sporlængder er taget fra 2010-downloadudgaverne.

Originalsange 

 Originalen til "Nam nam" er "6-5 Hand Jive" () Willie and the Hand Jive by Johnny Otis
 Originalen til "Snadsken" er "Fish ’N’ Tits" (Wayne Moss)
 Originalen til "Tryk på " er "Rock-A-Hula Baby" (Ben Weisman, Dolores Fuller)

Referencer

Eksterne henvisninger 
 Bundesen og Hardinger fortæller om 3'eren
 

Shu-bi-dua 03
Shu-bi-dua 03